EkBass/fiwiki-20250220-pages-articles huggingface dataset:
Benigno Carrara

Benigno Carrara (19. joulukuuta 1888 Serina – 27. heinäkuuta 1974) oli italialainen roomalaiskatolinen piispa. Hänet vihittiin papiksi 23. huhtikuuta 1911 ja nimitettiin Imolan koadjuuttoripiispaksi sekä Hieropoliin titulaaripiispaksi 20. joulukuuta 1947. Piispaksi vihkiminen seurasi 1. helmikuuta 1948. Pääkonsekraattorina toimi Adriano Bernareggi, jota avustivat Gustavo Testa ja Giuseppe Battaglia.Catholic-Hierarchy.org: Bishop Benigno Carrara Carrarasta tuli 12. toukokuuta 1956 Imolan piispa, jona hän toimi, kunnes jäi eläkkeelle 12. maaliskuuta 1974. Hän osallistui Vatikaanin toiseen kirkolliskokoukseen. == Lähteet == Luokka:Italialaiset piispat Luokka:Katoliset piispat Luokka:Vuonna 1888 syntyneet Luokka:Vuonna 1974 kuolleet
Tommaso Ghirelli

Tommaso Ghirelli (s. 2. elokuuta 1944 Forlì) on italialainen roomalaiskatolinen piispa. Hänet vihittiin papiksi Modiglianan hiippakuntaan 29. kesäkuuta 1969 ja inkardinoitiin Bolognan arkkihiippakuntaan maaliskuussa 1983.Catholic-Hierarchy.org: Bishop Tommaso Ghirelli Ghirelli sai 18. lokakuuta 2002 nimityksen Imolan hiippakunnan johtoon, ja piispaksi vihkiminen seurasi 30. marraskuuta. Pääkonsekraattorina toimi Giacomo Biffi, jota avustivat Giuseppe Fabiani ja Vincenzo Zarri. Ghirelli asetettiin virkaansa 15. joulukuuta. == Lähteet == Luokka:Italialaiset piispat Luokka:Katoliset piispat Luokka:Vuonna 1944 syntyneet Luokka:Elävät henkilöt
Stuart Hamblen

Carl Stuart Hamblen (20. lokakuuta 1908 Kellyville, Texas – 1989) oli yhdysvaltalainen gospelmusiikin laulaja, raittiusmies ja presidenttiehdokas.GMA Gospel Music Hall of Fame: Stuart Hamblen == Elämä == Hamblen syntyi metodistisaarnaajan poikana. Hänen oli tarkoitus luoda ura opettajana, mutta countrymusiikista tuli hänen intohimonsa, ja hän aloitti 1920-luvulla esiintymisen laulavana cowboyna. Hamblenilla oli vuosien 1931–1952 välisenä aikana useita radio-ohjelmia. Hänellä oli levytyssopimukset Decca Recordsin, Columbian, Coralin ja RCA Victorin kanssa. Hän esiintyi myös lännenelokuvissa. Menestyksen paineet kuitenkin ajoivat hänet peluriksi ja alkoholin ongelmakäyttäjäksi. Vuonna 1949 Hamblen meni Suzy-vaimonsa taivuttelemana Billy Grahamin rukouskokoukseen Los Angelesissa. Koettuaan uskonnollisen heräämisen hän lopetti alkoholinkäyttönsä lisäksi myös radio- ohjelmansa ja uran näyttelijänä. Hän alkoi kiertää maata kristillisenä puhujana ja laulajana. 1950-luvun alussa Hamblen aloitti uuden radio-ohjelman "The Cowboy Church of the Air". Hänen sponsorinsa vaativat häntä osallistumaan alkoholimainontaan, mutta hän kieltäytyi, ja sponsorit lopettivat show’n. Yhdysvaltain presidentinvaaleissa 1952 Hamblen oli Prohibition Partyn ehdokas. Hamblenin merkittäviä lauluja ovat "This Old House" ja "It Is No Secret". Hamblen sai tähden Hollywood Walk of Famelle vuonna 1976. Hän kuoli aivokasvaimen takia tehdyn leikkauksen jälkeen vuonna 1989. Hänet otettiin postuumisti Texas Country Music Hall of Fameen (2001) ja Gospel Music Hall of Fameen (2004). Hamblenin leski Suzy kuoli 101 vuoden iässä vuonna 2008. == Lähteet == == Aiheesta muualla == * Luokka:Yhdysvaltalaiset laulajat Luokka:Hengellisen musiikin esittäjät Luokka:Yhdysvaltalaiset näyttelijät Luokka:Hollywood Walk of Fame Luokka:Yhdysvaltalaiset presidenttiehdokkaat Luokka:Raittiusliikkeen vaikuttajat Luokka:Vuonna 1908 syntyneet Luokka:Vuonna 1989 kuolleet Luokka:Gospel Music Hall of Fame
Francesco Cavina

Francesco Cavina (s. 17. helmikuuta 1955 Faenza) on italialainen roomalaiskatolinen piispa. Hänet vihki papiksi Imolan hiippakuntaan Luigi Dardani 15. toukokuuta 1980. Hänet nimitettiin Carpin hiippakunnan johtoon 14. marraskuuta 2011, ja piispaksi vihkiminen seurasi 22. tammikuuta 2012. Pääkonsekraattorina toimi Tarcisio Bertone, jota avustivat Dominique François Joseph Mamberti ja Tommaso Ghirelli. Cavina asetettiin virkaansa 5. helmikuuta.Catholic-Hierarchy.org: Bishop Francesco Cavina == Lähteet == Luokka:Italialaiset piispat Luokka:Katoliset piispat Luokka:Vuonna 1955 syntyneet Luokka:Elävät henkilöt
Alexandre Kouassi

Alexandre Kouassi (1934 – 16. joulukuuta 1994) oli norsunluurannikkolainen roomalaiskatolinen piispa. Hänet vihittiin papiksi 21. heinäkuuta 1961 ja nimitettiin Bondoukoun hiippakunnan johtoon 28. elokuuta 1987. Piispaksi vihkiminen seurasi 10. tammikuuta 1988. Pääkonsekraattorina toimi Bernard Yago, jota avustivat Bruno Kouamé ja Emile Durrheimer.Catholic-Hierarchy.org: Bishop Alexandre Kouassi Kouassi kuoli virassa. Hän oli ollut Bondoukoun ensimmäinen piispa, ja hänen seuraajakseen nimitettiin Félix Kouadjo.Catholic- Hierarchy.org: Diocese of Bondoukou == Lähteet == Luokka:Norsunluurannikon roomalaiskatoliset piispat Luokka:Vuonna 1934 syntyneet Luokka:Vuonna 1994 kuolleet
Claudio Barrientos

Claudio Barrientos Negrón (10. marraskuuta 1935 Osorno – 7. toukokuuta 1982) oli chileläinen nyrkkeilijä ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä pronssia kääpiösarjassa. Lisäksi hän sai höyhensarjassa hopeaa vuoden 1955 Pan-Amerikan kisoissa. Barrientosilla oli lempinimi Tripa.Claudio Barrientos Bio, Stats, and Results | Olympics at Sports-Reference.com == Lähteet == Luokka:Chileläiset nyrkkeilijät Luokka:Chileläiset olympiamitalistit Luokka:Vuonna 1935 syntyneet Luokka:Vuonna 1982 kuolleet
Henryk Niedźwiedzki

Henryk Władysław Niedźwiedzki (6. huhtikuuta 1933 Niedźwiady – 9. helmikuuta 2018) oli puolalainen nyrkkeilijä ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä pronssia höyhensarjassa. Hän osallistui myös Helsingin kesäolympialaisiin 1952 ja kilpaili siellä kääpiösarjassa. == Lähteet == Luokka:Puolalaiset nyrkkeilijät Luokka:Puolalaiset olympiamitalistit Luokka:Vuonna 1933 syntyneet Luokka:Vuonna 2018 kuolleet
Carl Widmer

Carl Widmer (1900–?) oli sveitsiläinen voimistelija ja olympiamitalisti. Hän kilpaili vuoden 1924 kesäolympialaisissa Pariisissa ja oli siellä mukana saamassa pronssia joukkuevoimistelussa. Widmer osallistui myös yksilökilpailuihin jääden muun muassa hevosessa neljänneksi ja moniottelussa 32. sijalle.Carl Widmer Bio, Stats, and Results | Olympics at Sports-Reference.com == Lähteet == Luokka:Sveitsiläiset telinevoimistelijat Luokka:Sveitsiläiset olympiamitalistit Luokka:Vuonna 1900 syntyneet Luokka:Kuolinvuosi puuttuu
Adriano Bernareggi

Adriano Bernareggi (9. marraskuuta 1884 Oreno – 23. kesäkuuta 1953) oli italialainen roomalaiskatolinen arkkipiispa. Hänet vihittiin papiksi 21. heinäkuuta 1907 ja nimitettiin Bergamon hiippakunnan koadjuuttoripiispaksi sekä Nyssan titulaaripiispaksi 16. joulukuuta 1931. Piispaksi vihkiminen seurasi 24. tammikuuta 1932. Pääkonsekraattorina toimi Alfredo Ildefonso Schuster, jota avustivat Luigi Maria Marelli ja Giovanni Mauri.Catholic- Hierarchy.org: Archbishop Adriano Bernareggi Bernareggista tuli 14. huhtikuuta 1936 Bergamon piispa. 28. tammikuuta 1953 hän sai arkkipiispan henkilökohtaisen arvonimen. Hän kuoli 68-vuotiaana virassa. == Lähteet == Luokka:Italialaiset katoliset arkkipiispat Luokka:Vuonna 1884 syntyneet Luokka:Vuonna 1953 kuolleet
Francesco Beschi

Francesco Beschi (s. 6. elokuuta 1951 Brescia) on italialainen roomalaiskatolinen piispa. Hänet vihittiin papiksi Brescian hiippakuntaan 7. kesäkuuta 1975 ja nimitettiin sen vihkipiispaksi sekä Vindan titulaaripiispaksi 25. maaliskuuta 2003. Piispaksi vihkiminen seurasi 18. toukokuuta. Pääkonsekraattorina toimi Giulio Sanguineti, jota avustivat Bruno Foresti ja Vigilio Mario Olmi.Catholic-Hierarchy.org: Bishop Francesco Beschi Beschi sai 22. tammikuuta 2009 nimityksen Bergamon piispaksi, jonka virkaan hänet asetettiin 15. maaliskuuta. == Lähteet == Luokka:Italialaiset piispat Luokka:Katoliset piispat Luokka:Vuonna 1951 syntyneet Luokka:Elävät henkilöt
Julkinen sana

Julkinen sana voi viitata ainakin seuraaviin: * Julkinen sana, Ylen radio- ohjelma * julkinen sana, nimitys, jota on käytetty joukkotiedotusvälineistä, alun perin lähinnä sanoma- ja aikakauslehdistöstä * Julkinen Sana, suomalainen rap-ryhmä, jonka muodostavat Paleface, Redrama ja Tommy Lindgren (Father Metro) ==Katso myös == * Julkisen sanan neuvosto
Asa Butterfield

Asa Bopp Farr Butterfield (s. 1. huhtikuuta 1997 Islington, Lontoo) on englantilainen näyttelijä. == Ura == Butterfield aloitti teatterin seitsemänvuotiaana. Uransa alkuvuosina hän esiintyi televisiossa, esimerkiksi sarjassa Ashes to Ashes. Vuonna 2008 Butterfield näytteli pääroolia elokuvassa Poika raidallisessa pyjamassa ja esitti Mordredia sarjassa Merlin kolmen jakson verran. Hänellä oli rooli vuoden 2010 elokuvassa Nanny McPhee ja suuri pamaus, joka on jatko-osa elokuvalle Nanny McPhee – satumainen lastenvahti. Vuonna 2011 Butterfield sai pääroolin elokuvasta Hugo. Hän myös esitti pääroolia vuonna 2013 ensi-iltansa saaneessa elokuvassa Ender’s Game. Vuodesta 2019 alkaen Butterfield on esittänyt pääosaa komediasarjassa Sex Education. == Yksityiselämä == Butterfield syntyi Lontoossa vanhemmilleen Jacqueline Farrille ja Sam Butterfieldille. Hänellä on isoveli Morgan Benjamin Butterfield (s. 1993), joka soittaa rumpuja englantilaisessa Oats-yhtyeessä. Butterfieldillä on myös kaksi pikkusiskoa. Vapaa-ajallaan hän tekee musiikkia ja pelaa jalkapalloa. == Filmografia == Vuosi Suomenkielinen nimi Alkuperäinen nimi Rooli 2006 After Thomas After Thomas Andrew 2007 Son of Rambow Son of Rambow Brethren Boy 2008 Poika raidallisessa pyjamassa The Boy in the Striped Pyjamas Bruno 2010 The Wolfman The Wolfman nuori Ben Talbot 2010 Nanny McPhee ja suuri pamaus Nanny McPhee and the Big Bang Norman Green 2011 Hugo Hugo Hugo Cabret 2013 Ender’s Game Ender’s Game Ender Wiggin 2014 X+Y X+Y Nathan Ellis 2015 Ten Thousand Saints Ten Thousand Saints Jude 2016 Neiti Peregrinen koti eriskummallisille lapsille Miss Peregrine’s Home for Peculiar Children Jacob Portman 2017 The House of Tomorrow The House of Tomorrow Sebastian Prendergast 2017 Journey’s End Journey’s End Jimmy Raleigh 2017 The Space Between Us The Space Between Us Gardner Elliot 2018 Time Freak Time Freak Stillman 2018 Then Came You Then Came You Jimmy Raleigh 2018 Slaughterhouse Rulez Slaughterhouse Rulez Willoughby Blake 2019 Greed Greed Finn McCreadie 2022 Choose or Die Choose or Die Isaac 2022 Flux Gourmet Flux Gourmet Billy Rubin 2022 Your Christmas or Mine? Your Christmas or Mine? James 2023 All Fun and Games All Fun and Games Marcus Fletcher === Televisio === Vuosi Suomenkielinen nimi Rooli Jaksot 2008 Ashes to Ashes Donny #1.6 2008–2009 Merlin Mordred 3 jaksoa 2019–2023 Sex Education Otis Milburn Päärooli 2020 50 States of Fright Brandon Boyd 3 jaksoa == Lähteet == == Aiheesta muualla == Luokka:Englantilaiset näyttelijät Luokka:Vuonna 1997 syntyneet Luokka:Elävät henkilöt
Valeggio sul Mincio

Valeggio sul Mincio on kunta Veronan maakunnassa Veneton hallintoalueella Pohjois-Italiassa. Kunta sijaitsee Gardajärven eteläpuolella, noin 25 kilometrin päästä Veronasta. Gardajärven laskujoki Mincio virtaa kunnan läpi. Valeggio sul Mincion nähtävyyksiä on puisto Parco Giardino Sigurtà. == Lähteet == == Aiheesta muualla == Luokka:Veronan maakunnan kunnat
Parco Giardino Sigurtà

Parco Giardino Sigurtà on puisto Valeggio sul Mincion kunnassa Veronan maakunnassa Pohjois-Italiassa. Puisto sijaitsee Gardajärven eteläpuolella noin 30 kilometrin päästä Veronasta. Puiston pinta-ala on 60 hehtaaria. Alueella kiertää puistojuna yli seitsemän kilometriä pitkää reittiä. Puistossa vuokrataan myös polkupyöriä ja golfautoja. == Historia == Puisto on saanut alkunsa Villa Maffein puutarhasta vuonna 1617. Vuonna 1859 Villa Maffei oli Napoleon III:n päämajana.History of the park. Parco Sigurtà. Vuonna 1941 aluetta alkoi isännöidä Carlo Sigurtà, joka kehitti puistoa yli 40 vuoden ajan saadakseen siitä yhden Italian arvokkaimmista puistoista. Yleisölle puisto avattiin vuonna 1978. Tämän jälkeen siellä on vieraillut satoja tuhansia kävijöitä vuosittain. == Kasvisto == Puistossa kukkivat keväisin tulppaanit ja kurjenmiekat, kesällä ruusut ja lumpeet sekä syksyisin asterit. Puistossa on 1 500 kasvin marjakuusilabyrintti sekä suurikokoinen tammi, jonka latvuksen halkaisija on 120 metriä. == Lähteet == == Aiheesta muualla == * Parco Sigurtà. Puiston omat sivut. Luokka:Italian puistot Luokka:Veronan maakunta
Geobear

Geobear, ent. Uretek, on suomalainen rakennusalan perheyritys, joka on erikoistunut maaperäongelmien ratkaisemiseen olemassa olevien maanvaraisten rakenteiden parissa. Uretek on kehittänyt polymeeriteknologiaa painuvien rakenteiden korjaamiseen. Yritys on laajentunut yritysostojen ja lisensioinnin avulla kuudelle mantereelle. Yritys arvioi 2010-luvun alkupuolella toimintansa liikevaihdon sopimusurakoijat mukaan lukien olevan noin sata miljoonaa euroa vuodessa. Vuonna 2012 Uretek Worldwide-yritysryhmä kolminkertaisti liikevaihtonsa neljästä kahteentoista miljoonaan euroon hankkimalla omistukseensa Englannin Skelmersdalessa toimivan Uretek UK Groupin yhtiöt Uretek UK, Benefil, Geo Polymer Innovations ja Uretek Polymer Systems. Uretekin omistama Powerpile Suomi Oy on kehittänyt polymeeripilarin, jonka voi laittaa maahan pienestä reiästä tarvitsematta tehdä isoja aukkoja olemassa olevan rakennuksen lattiaan. Uretek laajensi oman urakointiliiketoimintansa Ruotsiin 2013 toukokuussa ostamalla Uretek AB:n liiketoiminnan. Suomessa Powerpile ja Uretek muuttivat nimensä 15. joulukuuta 2017 Geobeariksi, jonka Suomen toimisto sijaitsee Vantaalla. ==Lähteet== Luokka:Suomalaiset rakennustuotevalmistajat Luokka:Suomalaiset perheyritykset Luokka:Rakennusyhtiöt Luokka:Rakentamisen tuotemerkit Luokka:Pirkkala
Willi Stadel

Wilhelm Friedrich "Willi" Stadel (9. heinäkuuta 1912 – 23. maaliskuuta 1999) oli saksalainen voimistelija ja olympiavoittaja. Hän kilpaili vuoden 1936 kesäolympialaisissa Berliinissä ja oli siellä mukana voittamassa kultaa joukkuevoimistelussa. Samoissa kisoissa hän lisäksi sijoittui muun muassa moniottelussa yksilönä kahdeksanneksi.Willi Stadel Bio, Stats, and Results | Olympics at Sports-Reference.com == Lähteet == Luokka:Saksalaiset voimistelijat Luokka:Saksalaiset olympiavoittajat Luokka:Vuonna 1912 syntyneet Luokka:Vuonna 1999 kuolleet
Oreste Capuzzo

Oreste Capuzzo (7. joulukuuta 1908 Rivarolo – 5. joulukuuta 1985 Genova) oli italialainen voimistelija ja olympiavoittaja. Hän oli mukana voittamassa kultaa joukkuevoimistelussa vuoden 1932 kesäolympialaisissa Los Angelesissa. Hänen vahvuutensa olivat renkaat, ja hän sijoittui niissä viidenneksi Los Angelesissa. Moniottelussa hän sijoittui yksilönä seitsemänneksi. Hän voitti renkaissa Italian-mestaruuden vuosina 1939 ja 1940.Oreste Capuzzo Bio, Stats, and Results | Olympics at Sports-Reference.com Capuzzo kilpaili myös Berliinin kesäolympialaisissa 1936 ja sijoittui joukkueineen viidenneksi. == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1908 syntyneet Luokka:Vuonna 1985 kuolleet
Julián López Martín

Julián López Martín (s. 21. huhtikuuta 1945 Toro) on espanjalainen roomalaiskatolinen piispa. Hänet vihittiin papiksi Zamoran hiippakuntaan 30. kesäkuuta 1968 ja nimitettiin Ciudad Rodrigon hiippakunnan johtoon 15. heinäkuuta 1994. Piispaksi vihkiminen seurasi 25. syyskuuta. Pääkonsekraattorina toimi Mario Tagliaferri, jota avustivat José Delicado Baeza ja Marcelo González Martín.Catholic-Hierarchy.org: Bishop Julián López Martín 19\. maaliskuuta 2002 López Martín sai nimityksen Leónin piispaksi, jonka virkaan hänet asetettiin 28. huhtikuuta. == Lähteet == Luokka:Espanjalaiset papit Luokka:Katoliset piispat Luokka:Vuonna 1945 syntyneet Luokka:Elävät henkilöt
Jokipuisto

Jokipuisto on puisto Kotkassa Karhulan kaupunginosassa. Puisto rajautuu Kymijoen Korkeakoskenhaaraan, Kyminlinnantiehen ja Karhulan keskuskentän alueeseen, ja sen pinta-ala on noin yksi hehtaari. Puiston alue tunnettiin kaavassa aiemmin nimellä Ystävyydenpuisto. Vanha puisto oli pääasiassa nurmikkoa. Uudistetun Jokipuiston rakentaminen alkoi vuonna 2011, ja sen käyttöönottoa juhlittiin 17. toukokuuta 2013. Puiston on suunnitellut Kotkan kaupunginpuutarhuri Heikki Laaksonen. Puisto on rakennettu useaan eri tasoon. Ylätasolla on halkaisijaltaan kahdeksanmetrinen allas, johon vesi pumpataan joesta. Altaan keskellä on Antti Maasalon seitsemän metriä korkea teräsveistos Alkulähteellä, joka paljastettiin puiston käyttöönottojuhlan yhteydessä. Ylätasanteelta vesi virtaa puroja pitkin kahden lammen kautta jokeen. Lammista pienempi on halkaisijaltaan 20 ja suurempi 55 metriä. Vuonna 2014 puistoon siirrettiin Emil Wikströmin Tukinuittaja-veistos. Veistoksen jälkivalos paljastettiin alun perin Kotkan Sibeliuksen­puistoon vuonna 1952. Vuosina 1955–2014 veistos sijaitsi Hovinsaarella. Jokipuisto palkittiin Vuoden ympäristörakenne 2015 -palkinnolla. ==Lähteet== ==Aiheesta muualla== * Jokipuisto on Kotkan uusin puisto – Kaakko135° Luokka:Kotkan puistot Luokka:Vuoden ympäristörakenne
Cecilio Raúl Berzosa Martínez

Cecilio Raúl Berzosa Martínez (s. 22. marraskuuta 1957 Aranda de Duero) on espanjalainen roomalaiskatolinen piispa. Hänet vihki papiksi Burgosin arkkihiippakuntaan paavi Johannes Paavali II 8. marraskuuta 1982. Hänet nimitettiin Oviedon arkkihiippakunnan vihkipiispaksi sekä Arcavican titulaaripiispaksi 22. maaliskuuta 2005, ja piispaksi vihkiminen seurasi 14. toukokuuta. Pääkonsekraattorina toimi Carlos Osoro Sierra, jota avustivat Francisco Gil Hellín, Gabino Díaz Merchán ja Santiago Martínez Acebes.Catholic-Hierarchy.org: Bishop Cecilio Raúl Berzosa Martínez 2\. helmikuuta 2011 Berzosa Martínez sai nimityksen Ciudad Rodrigon piispaksi. Hänet asetettiin uuteen virkaansa 9. huhtikuuta. == Lähteet == Luokka:Espanjalaiset papit Luokka:Katoliset piispat Luokka:Vuonna 1957 syntyneet Luokka:Elävät henkilöt
Ystävyydenpuisto

Ystävyydenpuisto voi viitata seuraaviin puistoihin: *Ystävyydenpuisto, puisto Helsingissä *Ystävyydenpuisto (ent. Urheilupuisto), puisto Joensuussa *Ystävyydenpuisto, puisto Järvenpäässä, tunnetaan myös nimellä Rantapuisto *Ystävyydenpuisto, puisto Moskovassa *Ystävyydenpuisto, puisto Turussa Puutorin toisessa päässä *Jokipuisto (ent. Ystävyydenpuisto), puisto Kotkassa ==Katso myös== *Ystävyyden puisto, luonnonsuojelualueiden muodostama kokonaisuus Suomessa ja Venäjällä
Santiago Martínez Acebes

Santiago Martínez Acebes (13. heinäkuuta 1926 San Cristóbal de la Polantera – 25. marraskuuta 2006 Madrid) oli espanjalainen roomalaiskatolinen arkkipiispa. Hänet vihittiin papiksi 30. heinäkuuta 1950 ja nimitettiin Plasencian hiippakunnan johtoon 5. tammikuuta 1988. Piispaksi vihkiminen seurasi 6. maaliskuuta. Pääkonsekraattorina toimi Mario Tagliaferri, jota avustivat Angel Suquía Goicoechea ja Marcelo González Martín. Martínez Acebes sai 30. lokakuuta 1992 nimityksen Burgosin arkkipiispaksi, jona hän toimi, kunnes jäi eläkkeelle 28. maaliskuuta 2002. == Lähteet == Luokka:Espanjalaiset papit Luokka:Katoliset arkkipiispat Luokka:Vuonna 1926 syntyneet Luokka:Vuonna 2006 kuolleet
José González Alonso

José González Alonso (s. 12. heinäkuuta 1940 Sobradillo) on espanjalaissyntyinen, Brasiliassa toimiva roomalaiskatolinen piispa. Hänet vihittiin papiksi 29. kesäkuuta 1964 ja nimitettiin Teresinan arkkihiippakunnan vihkipiispaksi sekä Balianan titulaaripiispaksi 7. joulukuuta 1994. Piispaksi vihkiminen seurasi 18. maaliskuuta 1995. Pääkonsekraattorina toimi Miguel Fenelon Câmara Filho, jota avustivat José Freire Falcão ja Julián López Martín.Catholic-Hierarchy.org: Bishop José Gonzalez Alonso 20\. kesäkuuta 2001 González Alonso sai nimityksen Cajazeirasin piispaksi. == Lähteet == Luokka:Espanjalaiset papit Luokka:Katoliset piispat Luokka:Katolinen kirkko Brasiliassa Luokka:Vuonna 1940 syntyneet Luokka:Elävät henkilöt
Karen Nyberg

Karen LuJean Nyberg (s. 7. lokakuuta 1969) on NASAn astronautti. Hän osallistui 1.–14. kesäkuuta 2008 ensimmäiselle avaruussukkulalennolleen STS-124 tehtäväspesialistina. Nybergin kotikaupunki on pieni Viningin kaupunki Minnesotassa. Nyberg on suorittanut koneenrakennuksen insinööritutkinnon (Bachelor of Science) Pohjois-Dakotan yliopistossa 1994 sekä jatkotutkinnon (Master of Science) vuonna 1996 ja tohtorintutkinnon 1998 Texasin yliopistossa, Austinissa. Hän työskenteli Johnsonin avaruuskeskuksessa 1991–1995. Nyberg on pyrkinyt kehittämään erityisesti avaruuspukujen lämmönsäätelyä ja jäähdytysratkaisuja. Nyberg oli alustavasti nimetty myös sukkulalennon STS-134 miehistöön, mutta joutui terveydentilansa vuoksi luopumaan lennosta. Ennen toista avaruuslentoaan hän työskenteli Nasassa teknisissä tehtävissä. Nyberg laukaistiin 28. toukokuuta 2013 toiselle avaruuslennolleen Sojuz TMA-09M -avaruusaluksella Baikonurista. Hänen oletettiin viettävän puoli vuotta Kansainvälisellä avaruusasemalla Retkikuntien 36 ja 37 miehistöissä lentoinsinöörinä. Nyberg valittiin astronauttikoulutukseen heinäkuussa 2000. Hän on naimisissa astronautti Douglas Hurleyn kanssa. He kuuluivat samaan astronauttikoulutusryhmään (NASA Astronaut Group 18). Heillä on yksi lapsi. Nyberg oli 50. nainen avaruudessa. ==Katso myös== *Luettelo naisavaruuslentäjistä ==Lähteet== ==Aiheesta muualla== *NASAn elämäkerta *Spacefacts.de:n elämäkerta *Nyberg Twitterissä *Nasan videohenkilökuva Nybergistä * Nasan henkilökuva Nybergistä ennen lentoa ISS:lle (18.3.2013) *Retkikuntaa 36 edeltävä haastattelu (4.4.2013) *Lentoa STS-124 edeltävä haastattelu (29.4.2008) *Retkikunta 36 Luokka:Yhdysvaltalaiset avaruuslentäjät Luokka:Vuonna 1969 syntyneet Luokka:Elävät henkilöt
Francisco Pacheco de Toledo

Francisco Pacheco de Toledo (n. 1508 Ciudad Rodrigo – 23. elokuuta 1579 Burgos) oli espanjalainen roomalaiskatolinen arkkipiispa ja kardinaali. Hän syntyi Juan Pachecon ja Ana de Toledon pojaksi. Hänen setänsä/enonsa oli kardinaali Pedro Pacheco de Villena. Franciscon sukunimenä on käytetty myös seuraavia: Pacheco Osorio, Pacheco de Cerralbo ja Pacheco de Villena.The Cardinals of the Holy Roman Church: Biographical Dictionary - Pope Pius IV (1559-1565) - Consistory of February 26, 1561 (II) Pacheco de Toledo opiskeli Salamancan yliopistossa. Hän sai pappisvihkimyksensä Pedro Pacheco de Villenalta ja lähti tämän kanssa vuonna 1545 Roomaan. Hän saavutti paavi Julius III:n arvostuksen. Hänestä tehtiin kardinaali 26. helmikuuta 1561, ja hän osallistui paavi Pius V:n (1565–6) ja Gregorius XIII:n (1572) valinneisiin konklaaveihin. Pacheco de Toledo valittiin Burgosin piispaksi 8. elokuuta 1567, ja hänet konsekroi 26. lokakuuta Roomassa Antoine Perrenot de Granvelle, jota avustivat Francesco Gambara ja Iñigo Avalos de Aragón. Pacheco de Toledosta tuli Burgosin arkkipiispa, kun hiippakunta korotettiin 22. lokakuuta 1574. Pacheco de Toledosta tuli 4. heinäkuuta 1557 Espanjan pääinkvisiittori, ja hän toimi camerlengona 1572–1573. Hän kuoli virassaCatholic-Hierarchy.org: Francisco Cardinal Pacheco de Villena (Toledo), ja hänen seuraajakseen arkkipiispana nimitettiin Cristóbal Vela Tavera.Catholic-Hierarchy.org: Archdiocese of Burgos == Lähteet == Luokka:Espanjalaiset kardinaalit Luokka:Katoliset arkkipiispat Luokka:Vuonna 1508 syntyneet Luokka:Vuonna 1579 kuolleet
Gonzalo López Marañón

Gonzalo López Marañón (3. lokakuuta 1933 Medina de Pomar – 7. toukokuuta 2016) oli espanjalaissyntyinen, Ecuadorissa toiminut roomalaiskatolinen piispa. Hänet vihittiin paljasjalkaisten karmeliittojen papiksi 6. huhtikuuta 1957 ja nimitettiin San Miguel de Sucumbíosin prefektiksi 26. kesäkuuta 1970. Hän sai nimityksen San Miguel de Sucumbíosin apostoliseksi vikaariksi ja Seleucianan titulaaripiispaksi 2. heinäkuuta 1984. Piispaksi konsekroinnin suoritti 8. joulukuuta Luis Alberto Luna Tobar, jota avustivat Leonidas Eduardo Proaño Villalba ja Enrico Bartolucci Panaroni.Catholic-Hierarchy.org: Bishop Gonzalo López Marañon, O.C.D. López Marañón jäi eläkkeelle 30. lokakuuta 2010. == Lähteet == Luokka:Espanjalaiset papit Luokka:Katoliset piispat Luokka:Vuonna 1933 syntyneet Luokka:Vuonna 2016 kuolleet
Ercole Lupinacci

Ercole Lupinacci (23. marraskuuta 1933 San Giorgio Albanese – 6. elokuuta 2016) oli italialainen italialais-albanialaiskatolinen piispa. Hänet vihittiin papiksi 22. marraskuuta 1959 ja nimitettiin Piana degli Albanesin eparkian johtoon 25. maaliskuuta 1981. Piispaksi vihkiminen seurasi 6. elokuuta. Pääkonsekraattorina toimi Giovanni Stamati, jota avustivat Saba Youakim ja Miroslav Stefan Marusyn.Catholic-Hierarchy.org: Bishop Ercole Lupinacci Lupinacci sai 30. marraskuuta 1987 nimityksen Lungron eparkian piispaksi, jona hän toimi, kunnes jäi eläkkeelle 10. elokuuta 2010. == Lähteet == Luokka:Italialaiset piispat Luokka:Katoliset piispat Luokka:Vuonna 1933 syntyneet Luokka:Vuonna 2016 kuolleet
Paolo Mietto

Paolo Mietto (26. toukokuuta 1934 Padova – 25. toukokuuta 2020) oli italialaissyntyinen, Ecuadorissa uransa luonut roomalaiskatolinen piispa. Hänet vihittiin Pyhän Joosefin kongregaation papiksi 30. maaliskuuta 1963 ja nimitettiin Napon apostoliseksi koadjuuttorivikaariksi sekä Muzuca in Byzacenan titulaaripiispaksi 1. heinäkuuta 1994. Piispaksi vihkiminen seurasi 22. lokakuuta. Pääkonsekraattorina toimi Jozef Tomko, jota avustivat Francisco Javier Errázuriz Ossa ja Julio Parise Loro.Catholic-Hierarchy.org: Bishop Paolo Mietto 2\. elokuuta 1996 Miettosta tuli Napon apostolinen vikaari. Hän jäi eläkkeelle 11. kesäkuuta 2010, mutta sai vielä 10. helmikuuta 2012 nimityksen apostoliseksi hallitsijaksi San Miguel de Sucumbíosin apostoliseen vikariaattiin. == Lähteet == Luokka:Italialaiset piispat Luokka:Katoliset piispat Luokka:Vuonna 1934 syntyneet Luokka:Vuonna 2020 kuolleet
Tanskan Ateenan-instituutti

Tanskan Ateenan-instituutti (, DIA; ) on Tanskan valtion tiedeinstituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista. Instituutti on perustettu vuonna 1992. Se on keskittynyt arkeologiseen tutkimukseen, mutta toimii myös kulttuuri- instituuttina, joka järjestää erilaisia tapahtumia. Instituutti toimii Ateenan vanhassakaupungissa Plákassa sijaitsevassa rakennuksessa. Instituutti ylläpitää lähellä sijaitsevaa Pohjoismaista kirjastoa yhdessä Norjan, Ruotsin ja Suomen Ateenan-instituuttien kanssa. == Tutkimusprojekteja ja kaivauksia == Instituutti on suorittanut arkeologisia tutkimuksia ja kaivauksia muun muassa seuraavissa paikoissa: * Kalydónas ja Káto Vasilikí, Aitolia * Kastélli eli minolainen Kydonia, Chaniá, Kreeta * Zean satama, Pireus == Lähteet == == Aiheesta muualla == * Det Danske Institut i Athen Luokka:Arkeologiset instituutit Kreikassa Luokka:Pláka Luokka:Tanskan koulutus
Norjan Ateenan-instituutti

Norjan Ateenan-instituutti (, , NIA) on Norjan valtion tiedeinstituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista. Instituutti on perustettu vuonna 1989. Se on keskittynyt arkeologiseen tutkimukseen, mutta toimii myös kulttuuri- instituuttina, joka järjestää erilaisia tapahtumia. Instituutti toimii Ateenan Makrygiánnin kaupunginosassa Tsámi Karatásou -kadulla sijaitsevassa rakennuksessa. Instituutti ylläpitää lähellä sijaitsevaa Pohjoismaista kirjastoa yhdessä Ruotsin, Suomen ja Tanskan Ateenan-instituuttien kanssa. == Tutkimusprojekteja ja kaivauksia == Instituutin arkeologisiin tutkimuksiin kuuluvat muun muassa: * Arkadian alueella tehty arkeologinen kartoitus * Ithakalla suoritetut meriarkeologiset tutkimukset * Petropigí, Kavála - arkeologiset kaivaukset * Tegea, Arkadia - arkeologiset kaivaukset == Lähteet == == Aiheesta muualla == * Det Norske Institutt i Athen Luokka:Arkeologiset instituutit Kreikassa Luokka:Makrygiánni Luokka:Norjan koulutus
Vestal Goodman

Vestal Goodman (13. joulukuuta 1929 Fyffe, Alabama – 27. joulukuuta 2003) oli yhdysvaltalainen southern gospel -musiikin laulaja. Hän meni vuonna 1949 naimisiin Howard Goodmanin kanssa ja kuului Happy Goodman Family -kokoonpanoon, jonka esiintymisistä hän tuli parhaiten tunnetuksi.Southern Gospel Music Association: Vestal Goodman Goodman oli ensimmäinen "vuoden naislaulajan" Dove-palkinnon saanut artisti (1969). Hän voitti useita Dove- ja Grammy-palkintoja.GMA Hall of Fame: Vestal Goodman Goodmanin alkuperäinen haave oli opiskella uraa Metropolitan-oopperassa varten. Hän oli Happy Goodman Familyn jäsenenä Word Recordsin merkittävin artisti 1960-luvun alussa. Hän äänitti ensimmäisen sooloalbuminsa vuonna 1975. Hänet otettiin vuonna 2004 Gospel Music Hall of Fameen. Hän ehti saada tiedon valinnastaan joulukuussa 2003 ennen kuolemaansa influenssan komplikaatioihin. == Lähteet == Luokka:Yhdysvaltalaiset laulajat Luokka:Hengellisen musiikin esittäjät Luokka:Grammy-palkinnon saajat Luokka:Vuonna 1929 syntyneet Luokka:Vuonna 2003 kuolleet Luokka:Gospel Music Hall of Fame
Josip Primožič

Josip ("Jože") Primožič (7. helmikuuta 1900 Ljubljana – 18. elokuuta 1985 Maribor) oli jugoslavialainen voimistelija ja kaksinkertainen olympiamitalisti. Hän kilpaili vuoden 1924 kesäolympialaisissa Pariisissa, vuoden 1928 kesäolympialaisissa Amsterdamissa ja vuoden 1936 kesäolympialaisissa Berliinissä. Amsterdamissa hän sai hopeaa nojapuissa ja oli lisäksi mukana saamassa pronssia joukkuevoimistelussa.Jože Primožič Bio, Stats, and Results | Olympics at Sports-Reference.com == Lähteet == Luokka:Jugoslavialaiset telinevoimistelijat Luokka:Jugoslavialaiset olympiamitalistit Luokka:Vuonna 1900 syntyneet Luokka:Vuonna 1985 kuolleet
Bougainvillenkottarainen

Bougainvillenkottarainen (Aplonis brunneicapillus) on kottaraisten heimoon kuuluva varpuslintu. ==Levinneisyys== Bougainvillenkottaraista tavataan Bougainvillen saarella Papua-Uudessa-Guineassa sekä Choiseulin, Rendovan ja Guadalcanalin saarilla Salomonsaarilla. Sen kannaksi arvioidaan 1 000 – 2 500 yksilöä. Laji tunnetaan huonosti, ja se on luokiteltu vaarantuneeksi. ==Elinympäristö== Bougainvillenkottaraisen tiedetään pesivän yhdyskunnissa alankojen soilla sekä vuoristojen metsissä. ==Lähteet== Luokka:Kiiltokottaraiset Luokka:Uhanalaiset linnut
Erzsébet Szőnyi

Erzsébet Szőnyi (25. huhtikuuta 1924 Budapest – 28. joulukuuta 2019Szőnyi Erzsébet ) oli unkarilainen säveltäjä ja musiikkipedagogi. Hän sävelsi ensimmäiset laulunsa ja pianokappaleensa 13-vuotiaana. Hänet otettiin vuonna 1942 Budapestin musiikkiakatemiaan. Valmistuttuaan vuonna 1947 hän jatkoi opintojaan Pariisin konservatoriossa; yksi hänen opettajistaan oli Nadia Boulanger. Szőnyi itse toimi professorina Budapestin musiikkiakatemiassa yli 30 vuoden ajan. Hänen pedagogisia teoksiaan on julkaistu monilla eri kielillä. Hän edisti Zoltán Kodályn pedagogisia teorioita (Kodályn metodi).Kontrapunkt Music: Erzsébet Szőnyi Szőnyi piti luentoja ja mestarikursseja aluksi Neuvostoliitossa ja itäblokin maissa, mutta matkusti jo 1960-luvulla muun muassa Kanadaan ja Yhdysvaltoihin. Szőnyin tuotantoon kuuluu osittain opetustarkoituksessa nuorille sävellettyjä teoksia. Hän sävelsi lisäksi muun muassa oopperoita, oratorioita ja urkukonserton (kantaesitys 1958). Szőnyi sai lukuisia palkintoja, kuten Kossuth-palkinnon (2006). == Lähteet == Luokka:Unkarilaiset säveltäjät Luokka:Unkarilaiset oopperasäveltäjät Luokka:Musiikkipedagogit Luokka:Vuonna 1924 syntyneet Luokka:Vuonna 2019 kuolleet
Lohikäärmeen kääpiögalaksi

Lohikäärmeen kääpiögalaksi on kääpiösferoidigalaksi Lohikäärmeen tähdistössä 260 000 valovuoden päässä Maasta. Se kuuluu Paikalliseen ryhmään ja on Linnunradan satelliittigalaksi. ==Piirteitä== Pääosa galaksin tähdistä on yli 10 miljardia vuotta vanhoja, vähämetallisia tähtiähttp://adsabs.harvard.edu/abs/2007A&A...465..357F;. Galaksissa on myös paljon punaisia jättiläisiä, ja siitä on havaittu viisi harvinaista hiilitähteä. Galaksi sisältää runsaasti pimeää ainettahttp://adsabs.harvard.edu/abs/2002PhRvD..66b3509T. ==Lähteet== Luokka:Kääpiösferoidigalaksit Luokka:Lohikäärmeen tähdistö Luokka:Linnunradan alaryhmä
Wolfgang Klotz

Wolfgang Klotz (s. 4. marraskuuta 1951 Torgau) on entinen Itä-Saksaa edustanut voimistelija. Hän oli mukana saamassa pronssia joukkuevoimistelussa sekä vuoden 1972 kesäolympialaisissa Münchenissä että vuoden 1976 kesäolympialaisissa Montrealissa.Wolfgang Klotz Bio, Stats, and Results | Olympics at Sports-Reference.com Lisäksi Klotz kuului telinevoimistelun maailmanmestaruuskilpailuissa pronssia saaneeseen joukkueeseen vuonna 1974.Weltmeisterschaften: Turnen - Weltmeisterschaften Herren == Lähteet == Luokka:Itäsaksalaiset voimistelijat Luokka:Itäsaksalaiset olympiamitalistit Luokka:Vuonna 1951 syntyneet Luokka:Elävät henkilöt
Joseph Danlami Bagobiri

Joseph Danlami Bagobiri (8. marraskuuta 1957 Fadan Kagoma – 27. helmikuuta 2018 Kaduna) oli nigerialainen roomalaiskatolinen piispa. Hänet vihittiin papiksi 11. kesäkuuta 1983 ja nimitettiin Kafanchanin hiippakunnan johtoon 10. heinäkuuta 1995. Piispaksi vihkiminen seurasi 21. lokakuuta. Pääkonsekraattorina toimi Peter Yariyok Jatau, jota avustivat Gabriel Gonsum Ganaka ja John Olorunfemi Onaiyekan.Catholic-Hierarchy.org: Bishop Joseph Danlami Bagobiri == Lähteet == Luokka:Nigerialaiset papit Luokka:Katoliset piispat Luokka:Vuonna 1957 syntyneet Luokka:Vuonna 2018 kuolleet
Ambrose Kiapseni

Ambrose Kiapseni MSC (16. lokakuuta 1945 Masahet – 20. joulukuuta 2019Bishop Ambrose Kiapseni) oli papuauusiguinealainen roomalaiskatolinen piispa. Hänet vihittiin papiksi 7. tammikuuta 1975 ja nimitettiin Kaviengin hiippakunnan johtoon 21. tammikuuta 1991. Piispaksi vihkiminen seurasi 12. toukokuuta. Pääkonsekraattorina toimi Karl Hesse, jota avustivat Desmond Charles Moore ja Michael Marai.Catholic-Hierarchy.org: Bishop Ambrose Kiapseni, M.S.C. Vuonna 2009 Kiapsenista tehtiin Pyhän Mikaelin ja Pyhän Yrjön ritarikunnan Companion palveluksistaan kirkolle.Radio New Zealand International: PNG Opposition Leader gets a higher level knighthood in Queen’s Honours == Lähteet == Luokka:Papuauusiguinealaiset katoliset piispat Luokka:Vuonna 1945 syntyneet Luokka:Vuonna 2019 kuolleet
Luca Parmitano

Luca Parmitano (s. 27. syyskuuta 1976) on italialainen sotilaslentäjä ja Euroopan avaruusjärjestö ESA:n avaruuslentäjä. Parmitano pitää Cataniaa kotikaupunkinaan. Hän on naimisissa ja hänellä on kaksi lasta. Hän on aktiivinen laitesukeltaja. == Koulutus == Parmitano suoritti alemman korkeakoulututkinnon politiikantutkimuksesta vuonna 1999 (University of Naples Federico II), tutkielman aiheena kansainvälinen oikeus. Hän valmistui Italian ilmavoimien akatemiasta vuonna 2000 ja kouluttautui Yhdysvalloissa. Koelentäjäksi hän valmistui Ranskan koelentokoulussa Istresissä. Hän on lentänyt yli 2000 tuntia yli 40 erilaisella lentokoneella. Hänet valittiin toukokuussa 2009 Euroopan avaruusjoukkojen astronautiksi. == Ura avaruuslentäjänä == 28\. toukokuuta 2013 Parmitano osallistui ensimmäiselle avaruuslennolleen Sojuz TMA-09M:n matkassa. Lento suuntautui kansainväliselle ISS-avaruusasemalle. Hän saapui asemalle 29. toukokuuta. Hän osallistuu aseman Retkikuntien 36 ja 37 miehistöihin lentoinsinöörinä. Hänen lentotehtävänsä nimi on Volare, mikä tarkoittaa "lentämistä" italiaksiESA Multimedia Gallery - Soyuz TMA-09M, Volare mission, 2013 ja on samalla Domenico Modugnon kuuluisa laulu. ===Vaaratilanne avaruuskävelyllä=== Parmitano on ensimmäinen avaruuskävelyn suorittanut italialainen. 9. heinäkuuta 2013 tapahtunut ensimmäinen avaruuskävely sujui hyvin. Toinen kävely jouduttiin keskeyttämään. 16\. heinäkuuta 2013 Parmitano oli avaruusaseman ulkopuolella avaruuspuvussaan suorittamassa asennustöitä kun hänen kypäräänsä alkoi valua vettä. Nasa keskeytti avaruuskävelyn. Avaruuskävelyllä ollut toinen kollega, yhdysvaltalainen Christopher Cassidy joutui auttamaan Parmitanoa, että tämä pääsi turvaan. Miehet arvioivat avaruuspukuun kuuluvan juomapullon alkaneen vuotaa. Myöhemmissä tutkimuksissa näin ei todettu tapahtuneen eikä vuodolle ole löydetty vielä syytä. Vettä valui arviolta puoli litraa. == Lähteet == ==Aiheesta muualla== *Spacefacts.de:n elämäkerta * ESA:n elämäkerta *Parmitano Twitterissä *Parmitano Nasan videoprofiilissa *ISS:ää edeltävä haastattelu (4.4.2013) Luokka:Italialaiset avaruuslentäjät Luokka:Vuonna 1976 syntyneet Luokka:Elävät henkilöt
Michael Marai

Michael Marai (1948 Muschu – 3. marraskuuta 2021 Wewak) oli papuauusiguinealainen roomalaiskatolinen piispa. Hänet vihittiin papiksi Wewakin hiippakuntaan 6. joulukuuta 1976 ja nimitettiin Gorokan hiippakunnan johtoon 25. lokakuuta 1988. Piispaksi vihkiminen seurasi 23. helmikuuta 1989. Pääkonsekraattorina toimi Leo Clement Andrew Arkfeld, jota avustivat Antonio Maria Vegliò ja Benedict To Varpin.Catholic-Hierarchy.org: Bishop Michael Marai Marai erosi tehtävistään Gorokan piispana 15. marraskuuta 1994. == Lähteet == Luokka:Papuauusiguinealaiset katoliset piispat Luokka:Vuonna 1948 syntyneet Luokka:Vuonna 2021 kuolleet
Anthony Joseph Burgess

Anthony Joseph Burgess (29. heinäkuuta 1938 Singleton – 23. lokakuuta 2013) oli Papua-Uudessa-Guineassa toiminut australialainen roomalaiskatolinen piispa. Hänet vihittiin papiksi Hobartin arkkihiippakuntaan 23. heinäkuuta 1967 ja nimitettiin Wewakin hiippakunnan koadjuuttoripiispaksi 10. toukokuuta 2000. Piispaksi vihkiminen seurasi 27. syyskuuta. Pääkonsekraattorina toimi Raymond Philip Kalisz, jota avustivat Austen Robin Crapp ja Brian James Barnes.Catholic-Hierarchy.org: Bishop Anthony Joseph Burgess Burgessista tuli 14. elokuuta 2002 Wewakin piispa. == Lähteet == Luokka:Australialaiset papit Luokka:Katoliset piispat Luokka:Vuonna 1938 syntyneet Luokka:Vuonna 2013 kuolleet
Karl Hesse

thumb|right|Karl Hesse Karl Hesse MSC (15. elokuuta 1936 Wosswinkel – 14. toukokuuta 2023 Vunapope) oli saksalainen, Papua-Uudessa-Guineassa toiminut roomalaiskatolinen arkkipiispa. Hänet vihittiin papiksi 23. toukokuuta 1963 ja nimitettiin Rabaulin vihkipiispaksi sekä Naratcatan titulaaripiispaksi 27. huhtikuuta 1978. Piispaksi vihkiminen seurasi 15. elokuuta. Pääkonsekraattorina toimi Andrea Cordero Lanza di Montezemolo, jota avustivat Herman To Paivu ja Paul-Werner Scheele.Catholic-Hierarchy.org: Archbishop Karl Hesse, M.S.C. 24\. lokakuuta 1980 Hesse sai nimityksen Kaviengin piispaksi ja 7. heinäkuuta 1990 Rabaulin arkkipiispaksi. Hän jäi eläkkeelle 11. elokuuta 2011. == Lähteet == Luokka:Saksalaiset papit Luokka:Katoliset arkkipiispat Luokka:Vuonna 1936 syntyneet Luokka:Vuonna 2023 kuolleet
Abraham Than

Abraham Than (s. 21. syyskuuta 1927) on myanmarilainen roomalaiskatolinen piispa. Hänet vihittiin papiksi 22. syyskuuta 1957 ja nimitettiin Kengtungin hiippakunnan vihkipiispaksi sekä Tortibulumin titulaaripiispaksi 19. joulukuuta 1968. Piispaksi vihkiminen seurasi 11. toukokuuta 1969. Pääkonsekraattorina toimi Sebastian U Shwe Yauk, jota avustivat Aloysius Moses U Ba Khim ja Joseph Mahn Erie.Catholic-Hierarchy.org: Bishop Abraham Than 19\. syyskuuta 1972 Than sai nimityksen Kengtungin piispaksi, jona hän toimi, kunnes erosi tehtävistään 2. lokakuuta 2001. Eroamispäivänä hänen seuraajakseen nimitettiin Peter Louis Cakü.Catholic-Hierarchy.org: Diocese of Kengtung == Lähteet == Luokka:Myanmarilaiset katoliset piispat Luokka:Vuonna 1927 syntyneet Luokka:Elävät henkilöt
Gabriel Gonsum Ganaka

Gabriel Gonsum Ganaka (24. toukokuuta 1937 – 11. marraskuuta 1999) oli nigerialainen roomalaiskatolinen arkkipiispa. Hänet vihittiin papiksi Josin hiippakuntaan 4. heinäkuuta 1965 ja nimitettiin saman hiippakunnan vihkipiispaksi sekä Cuiculin titulaaripiispaksi 17. toukokuuta 1973. Piispaksi vihkiminen seurasi 9. syyskuuta. Pääkonsekraattorina toimi Dominic Ignatius Ekandem, jota avustivat Anthony Gogo Nwedo ja Patrick Ebosele Ekpu.Catholic- Hierarchy.org: Archbishop Gabriel Gonsum Ganaka 5\. lokakuuta 1974 Ganaka sai nimityksen Josin piispaksi. 26. maaliskuuta 1994 Josista tuli arkkihiippakunta, ja Ganaka jatkoi sen johtamista arkkipiispana, kunnes kuoli 62-vuotiaana virassa. Hänen seuraajakseen nimitettiin Ignatius Ayau Kaigama.Catholic-Hierarchy.org: Archdiocese of Jos == Lähteet == Luokka:Nigerialaiset papit Luokka:Katoliset arkkipiispat Luokka:Vuonna 1937 syntyneet Luokka:Vuonna 1999 kuolleet
Jurij Bizjak

Jurij Bizjak (s. 22. helmikuuta 1947) on slovenialainen roomalaiskatolinen piispa. Hänet vihittiin papiksi 29. kesäkuuta 1971 ja nimitettiin Koperin hiippakunnan vihkipiispaksi sekä Gergiksen titulaaripiispaksi 13. toukokuuta 2000. Piispaksi vihkiminen seurasi 5. heinäkuuta. Pääkonsekraattorina toimi Metod Pirih, jota avustivat Franc Rodé ja Franc Kramberger.Catholic- Hierarchy.org: Bishop Jurij Bizjak 26\. toukokuuta 2012 Bizjak sai nimityksen Koperin piispaksi. == Lähteet == Luokka:Slovenialaiset papit Luokka:Katoliset piispat Luokka:Vuonna 1947 syntyneet Luokka:Elävät henkilöt
Dušan Makavejev

Dušan Makavejev, myös Sam Rotterdam (13. lokakuuta 1932 Belgrad, Jugoslavian kuningaskunta – 25. tammikuuta 2019Filmregisseur Dusan Makavejev gestorben ) oli serbialainen elokuvaohjaaja ja käsikirjoittaja. Hänellä oli merkittävä osuus Jugoslavian elokuvassa 1960-luvun lopussa ja 1970-luvun alussa. Monet hänen elokuvistaan lasketaan kuuluviksi Jugoslavian mustaan aaltoon. Hänen tunnetuin elokuvansa on poliittinen satiiri vuodelta 1971 WR – organismin mysteerit, jonka hän on sekä käsikirjoittanut että ohjannut. Hänen kolmas elokuvansa Voi viattomuutta palkittiin Hopeisella karhulla Berliinin elokuvajuhlilla 1968.Prize Winners 1968 . Berlinale.de 1970 hän oli juhlien tuomariston jäsen.International Jury 1970 . Berlinale.de ==Filmografia== *Ihminen ei ole lintu (1965), myös käsikirjoittaja *Sydämen asia (1967), myös käsikirjoittaja *Voi viattomuutta (1968, Nevinost bez zastite), myös käsikirjoittaja *WR – organismin mysteerit (1971), myös käsikirjoittaja *Sweet Movie – makea kaunotar (1974, Sweet Movie), myös käsikirjoittaja *Montenegro eli helmiä ja herjoja (1981, Montenegro), myös käsikirjoittaja *The Coca-Cola Kid (1985) *Yhden rakkaudenyön tähden (1988, Manifesto), myös käsikirjoittaja *Gorilla Bathes at Noon (1993), myös käsikirjoittaja *Rupa u dusi (1994) *Danske piger viser alt (1996) useita ohjaajia, Makavejevin on "Dream"-jakso ==Lähteet== Luokka:Jugoslavialaiset elokuvaohjaajat Luokka:Serbialaiset elokuvaohjaajat Luokka:Käsikirjoittajat Luokka:Vuonna 1932 syntyneet Luokka:Vuonna 2019 kuolleet
Salomoninkottarainen

Salomoninkottarainen (Aplonis grandis) on kottaraisten heimoon kuuluva varpuslintu. ==Levinneisyys== Salomoninkottaraista tavataan Salomonsaarilla ja Papua-Uudessa-Guineassa. Lajin on kuvattu olevan yleinen, ja se on luokiteltu elinvoimaiseksi. ==Lähteet== Luokka:Kiiltokottaraiset
Makirankottarainen

Makirankottarainen (Aplonis dichroa) eli aiemmalta nimeltään sancristóbalinkottarainen on kottaraisten heimoon kuuluva varpuslintu. ==Levinneisyys== Makirankottaraista tavataan kotoperäisenä Salomonsaariin kuuluvalla Makiran saarella. Saaren nimi oli aiemmin San Cristóbal. Lajin on kuvattu olevan yleinen, ja se on luokiteltu elinvoimaiseksi. Sen elinympäristöä ovat metsät ja se liikkuu pareittain tai pienissä parvissa. Makirankottaraisen yleisväritys on musta. ==Lähteet== Luokka:Kiiltokottaraiset
Vanuatunkottarainen

Vanuatunkottarainen (Aplonis zelandica) on kottaraisten heimoon kuuluva varpuslintu. ==Levinneisyys== Vanuatunkottaraista tavataan Vanuatussa ja Salomonsaarilla. Sen kannan uskotaan olevan pieni ja vähenevä johtuen elinympäristöjen tuhoutumisesta. ==Elinympäristö== Vanuatunkottarainen elää pienemmillä saarilla alankometsissä ja suuremmilla saarilla ylänköjen metsissä. Se on havaittu usein myös puutarhoissa. ==Lähteet== Luokka:Kiiltokottaraiset
Grandpa Jones

Grandpa Jones, oikealta nimeltään Louis Marshall Jones, (20. lokakuuta 1913 – 19. helmikuuta 1998) oli yhdysvaltalainen banjonsoittaja, sekä gospel- ja countrylaulaja. Hän oli yksi aikansa kuuluisimmista countrymuusikoista. Jones on muun muassa päässyt Country Music Hall of Fameen. Hän menehtyi vuonna 1998 kahden sydänkohtauksen seurauksena. Hänen merkittävimmät singlensä olivat ”T For Texas”, ”Are You From Dixie”, ”Night Train To Memphis” ja ”Mountain Dew”. Luokka:Yhdysvaltalaiset laulajat Luokka:Vuonna 1913 syntyneet Luokka:Vuonna 1998 kuolleet
Uudenkaledoniankottarainen

Uudenkaledoniankottarainen (Aplonis striata) on kottaraisten heimoon kuuluva varpuslintu. ==Levinneisyys== Uudenkaledoniankottaraista tavataan kotoperäisenä Uudessa-Kaledoniassa. Lajin on kuvattu olevan yleinen, ja se on luokiteltu elinvoimaiseksi. ==Lähteet== Luokka:Kiiltokottaraiset
Espiritusantonkottarainen

Espiritusantonkottarainen (Aplonis santovestris) on kottaraisten heimoon kuuluva varpuslintu. ==Levinneisyys== Espiritusantonkottaraista tavataan kotoperäisenä Espiritu Santon saarella Vanuatussa. Sen kannaksi arvioidaan 350–1 500 yksilöä. Se on luokiteltu erittäin uhanalaiseksi, koska sen kanta on pieni, siitä tunnetaan vain muutama esiintymä, ja sen kanta on todennäköisesti laskussa. ==Lähteet== Luokka:Kiiltokottaraiset Luokka:Uhanalaiset linnut
Pyrokatekolivioletti

Pyrokatekolivioletti (C19H14O7S) on orgaaninen yhdiste, jota käytetään analyyttisessä kemiassa metalli-ionipitoisuuksien määrittämiseen spektrofotometrisesti tai kompleksometrisellä titrauksella, jolloin se toimii kompleksometrisenä indikaattorina. ==Valmistus ja käyttö== Pyrokatekoliviolettia valmistetaan katekolin ja o-sulfobentsoehapon anhydridin välisellä kondensaatioreaktiolla. Yhdiste liukenee veteen, ja jonkin verran alkoholeihin. Sen väri on riippuvainen liuoksen pH-arvosta. Hyvin happamissa olosuhteissa se on väriltään punaista, välillä 2-8 se on keltaista ja pH:n ollessa yli 8 se on violettia. Pyrokatekolivioletti muodostaa useiden metallien, kuten alumiinin, vismutin, toriumin, raudan, magnesiumin, mangaanin, kuparin, koboltin ja nikkelin kanssa väriltään sinivioletin kompleksin. Metallit muodostavat rakenteeltaan viisiatomisen rengasmaisen kompleksin pyrokatekolivioletin hydroksyyliryhmien kanssa. Tämän kompleksin muodostumista voidaan käyttää kompleksometrisen titrauksen päätepisteen ilmaisemiseen tai metalli-ionien pitoisuuksien määrittämiseen spektrofotometrisesti.Ram W. Sabnis, Erwin Ross, Jutta Köthe, Renate Naumann, Wolfgang Fischer, Wilhelm-Dietrich Mayer, Gerhard Wieland, Ernest J. Newman & Charles M. Wilson: Indicator Reagents, Ullmann's Encyclopedia of Industrial Chemistry, John Wiley & Sons, New York, 2009. Viitattu 07.06.2013 ==Lähteet== ==Aiheesta muualla== *Pyrokatekolivioletin käyttöturvallisuustiedote, Sigma Aldrich (Merck), viitattu 31.5.2018. Luokka:Indikaattorit
Royal Academy of Dramatic Art

thumb|Koulun vuotta vanhaa julkisivua. Royal Academy of Dramatic Art (RADA) on Lontoossa sijaitseva teatterikoulu, jota pidetään yhtenä maailman parhaista alallaan.Royal Academy of Dramatic Art: About RADA | News and Press Sen perusti Sir Herbert Beerbohm Tree vuonna 1904. Hän oli aikansa kuuluisin Shakespearen näytelmien ohjaaja. RADAn alkuaikoina sen johtokuntaan kuului George Bernard Shaw, joka tuki koulua taloudellisesti lahjoittaen sille näytelmistään saamiaan rojalteja. Kuuluisia RADAn käyneitä näyttelijöitä ovat muun muassa Richard Attenborough (koulun johtaja 1973–2003), John Gielgud, Anthony Hopkins, Kenneth Branagh, Ralph Fiennes, Maggie Gyllenhaal ja Vivien Leigh. == Katso myös == * London Academy of Music and Dramatic Art * Bristol Old Vic Theatre School ==Lähteet== ==Aiheesta muualla== * Internet Movie Databasen lista RADAn käyneistä näyttelijöistä Luokka:Teatterikoulut Luokka:Lontoon koulutus
Ludwig Jekels

pienoiskuva|Ludwig Jekels Wienin psykoanalyyttisella poliklinikalla vuonna 1922 (kolmantena vasemmalta). Ludwig Jekels (vuoteen 1903 Jekeles; 15. elokuuta 1867 Lemberg, Itävalta-Unkari [nyk. Lviv, Ukraina] — 13. huhtikuuta 1954 New York, Yhdysvallat) oli itävaltalainen lääkäri ja psykoanalyytikko. Ludwig Jekels oli sukutaustaltaan puolalainen. Hän syntyi Lembergissä (nyk. Lviv) ja opiskeli lääketiedettä Wienin yliopistossa, jossa hän suoritti tohtorintutkinnon vuonna 1892. Hän työskenteli viisi vuotta Wienin yliopistollisessa keskussairaalassa ja perusti vuonna 1897 Sleesiaan vesihoitolaitoksen. Sen jälkeen hän työskenteli psykiatrina Varsovassa. Hän kiinnostui Sigmund Freudin teorioista, meni Freudin potilaaksi vuonna 1905 ja alkoi osallistua Wienin psykoanalyyttisen yhdistyksen toimintaan. Hän esitteli psykoanalyysia Puolassa. Ensimmäisen maailmansodan jälkeen Jekels työskenteli Wienissä koulutusanalyytikkona. Vuonna 1934 hän matkusti Otto Fenichelin kanssa Tukholmaan ja auttoi Ruotsalais-suomalaisen Psykoanalyyttisen Yhdistyksen perustamisessa. Hän palasi Wieniin vuonna 1937, mutta seuraavana vuonna hän joutui lähtemään maanpakoon, kun Itävalta liitettiin natsi-Saksaan. Jekels siirtyi Australian kautta Yhdysvaltoihin ja työskenteli New Yorkissa psykoanalyytikkona. ==Teoksia== * Jekels, Ludwig (1952). Selected Papers. London: Imago Publishing Co. ==Kirjallisuutta== * Bergler, E.: "Ludwig Jekels 1867–1954." International Journal of Psycho-Analysis 1955, 36. vsk., s. 71–73. ==Aiheesta muualla== * Jekels (Jekeles), Ludwig hakuteoksessa International Dictionary of Psychoanalysis. Luokka:Itävaltalaiset lääkärit Luokka:Psykoanalyytikot Luokka:Vuonna 1867 syntyneet Luokka:Vuonna 1954 kuolleet